title: Abdelhamid Abaaoud
text: Abdelhamid Abaaoud (arabeg: ‏عبد الحميد أبا عود‎, ‎ʿAbd al-Ḥamīd Abā ʿAwd), ganet d'an 8 a viz Ebrel 1987 en Anderlecht (Belgia) hag aet da anaon d'an 18 a viz Du 2015 e Saint-Denis (Bro C'hall), a oa ur sponter belgiat, a orin marokan.
  
  Lesanvioù en doa ivez, evel Abou Omar Soussi (brezhoneg: "Abou Omar eus Souss") diwar lec'h orin e familh, pe c'hoazh Abou Omar al-Baljīkī (brezhoneg: "Abou Omar ar Belgian").
  
  Anezhañ penn kreiz ar Stad Islamek, liammet e voe gant an holl walldaolioù pe argeziadoù gwalldaol a orin eus ar Stad Islamek e Bro-C'hall.
  
  Marvet eo e-kerzh tagadenn e lec'h-repuiñ e Saint-Denis gant ar RAID
  
  Familh hag orinoù 
  Mab henañ ur familh 6 bugel enni e oa Abdelhamid Abaaoud. An tad Omar Abbaoud a zo erruet gant e zad eus Maroko e 1975 e Belgia. An tad en doa resevet ur stal gwerzhañ dilhad hag en devoa prenet unan d'e va henañ Abdelhamid.
  
  Ganet e Anderlecht, Abdelhamid Abaaoud en doa an div vroadelezh : belgiat ha marokat.
  
  Pa oa bugel e voe o vevañ e Molenbeek-Saint-Jean, ul lec'h pennañ d'an islamouriezh e Belgia.
  
  Kamarad bugaleaj e oa gant Salah Abdeslam.
  
  Islamouriezh 
  Younes Abaaoud en deus heuliet e vreur Abdelhamid er bloavezh 2014 etrezek hent an islamouriezh betek terc'hout gantañ war zu ar Stad Islamek e Siria. D'an oad a 15 vloaz ar vreur Younes a zo bet lesanvet an djihadour yaouankañ, ezel e oa deuet da vezañ eus ar rann-stourm "Leoned yaouank ar c'halifat".
  
  Notennoù ha daveennoù 
  
  Stad Islamek
  Ganedigezhioù 1987
  Marvioù 2015
  Islamouriezh
  Gwalldaolioù an 13 a viz Du 2015 e Pariz